Document ID: /roh_data/filtered/fineweb-2-filterrobots_roh.jsonl.gz/63631

Oz ha la giuvna da Scuol 18 onns – e l'aissa l'accumpogna anc adina. Avant dus onns ha ella fatg ses emprims pass vers il sport da profi ed ella ha cumenzà a sa participar a cuppas e campiunadis da Big Air e Slopestyle. L’entschatta dal mais ha ella gì l’emprim grond success, numnadamain ina medaglia da bronz al Europa Cup a Leysin.
Arrivada en la cuppa mundiala
La fin d’emna passada ha Bianca Gisler pudì sa participar per la segunda giada ad in’occurrenza da la cuppa mundiala dal Slopestyle. A la cursa a chasa, sin il Corvatsch sur Silvaplauna ha la giuvna da Scuol cuntanschì il 18 avel plaz. Per la proxima stagiun sparescha l’Engiadinaisa da pudair esser en acziun anc pli savens en la cuppa mundiala e cumbatter cun las meglras snowboardistas dal mund.
La speranza da Bianca Gisler è, ch’i va vinavant bain e ch'ella po adina anc sa meglierar. La finamira principala resta da pudair in di viver da sia passiun.